钦定古今图书集成/明伦汇编/氏族典/第243卷 > 张知白
## 钦定古今图书集成/明伦汇编/氏族典/第243卷 > 张知白

按《宋史张知白传》：“知白，字用晦，沧州清池人。幼笃学，
中进士第，累迁河阳节度判官，召试舍人院，出知剑
州。逾年，召试中书，加直史馆。江南旱，与李防分路安
抚。及还，权管勾京东转运使事。东封，进右司谏，擢龙
图阁待制，再迁尚书工部郎中，使契丹，知白以朝廷
制官，重内轻外，自请补外，知青州。还京师，迁右谏议”
大夫，拜给事中、参知政事。郊礼成，迁尚书工部侍郎。
时王钦若为相，知白议论多相失，因称疾辞位，罢为
翰林侍读学士、知大名府。及钦若分司南京，宰相丁
谓素恶钦若，徙知白南京留守，意其报怨。既至，待钦
若加厚。谓怒，复徙知白亳州，迁兵部。仁宗即位，进尚
书右丞，以工部尚书同中书门下平章事，为集贤殿
大学士。知白在相位，慎名器，无毫发私，常以盛满为
戒，虽显贵，其清约如寒士，《感风眩》。薨，谥文节。无子，以
兄子子思为后，仕至尚书工部侍郎致仕。